*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*122. számú előterjesztés*

Bátaszék Város Önkormányzata Képviselő-testületének 2017. május 31-én,

15,00 órakor megtartandó ülésére

*Főzőkonyha fejlesztésre vonatkozóan hozott döntés módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 05. 30. |

***Tisztelt Képviselő-testület!***

Bátaszék Város Önkormányzatának Képviselő-testülete a 285/2016.(XI.30.) önkormányzati határozatával a közétkeztetést biztosító konyha fejlesztésére vonatkozó pályázat előkészítésének jóváhagyásáról döntött. Felhatalmazta a város polgármesterét a Bátaszéki Mikrotérségi Óvoda és Bölcsőde konyhájára (7140 Bátaszék Budai u. 11.) vonatkozóan a pályázat benyújtásához szükséges tanulmányok elkészítésére vonatkozó ajánlatkérési eljárás lefolytatására. A pályázat benyújtásához szükséges feladatok elvégzésére vonatkozó ajánlatkérési eljárás lefolytatásra került. 16/2017.(I.25.) önkormányzati határozattal kiválasztásra került a vállalkozó.

2017.05.17. napon megtartott rendkívüli Képviselő-testületi ülésen a Képviselő testület a jelentős önkormányzati forrásigényre tekintettel nem támogatta a támogatási kérelem benyújtását.

Javasoljuk, hogy a pályázat benyújtásához szükséges tanulmányok elkészítésére vonatkozó szerződés kerüljön felmondásra érdekmúlásra hivatkozással, a részteljesítés (120.000,-Ft + 27% ÁFA) kifizetése mellett.

***H a t á r o z a t i j a v a s l a t :***

**Főzőkonyha fejlesztésre vonatkozóan hozott döntés módosítására**

Bátaszék Város Önkormányzatának Képviselő-testülete;

1. a VP-6-7.2.1.-7.4.1.3-16 kódszámú, *„A vidéki térségek kisméretű infrastruktúrájának és alapvető szolgáltatásainak fejlesztésére - Helyi termékértékesítést szolgáló piacok infrastrukturális fejlesztése, közétkeztetés fejlesztése”* című felhívás keretében benyújtani kívánt pályázathoz pályázatírási, fenntartási és üzemeltetési terv készítése feladatok ellátása tárgyában T-BAU Építőipari Zrt.-vel (1089 Budapest, Kőris utca 23. IV. emelet 8.) kötött szerződést felmondja a részteljesítésre figyelemmel; 120.000,-Ft + 27% ÁFA, összesen 152.400,-Ft megfizetése mellett,
2. megbízza a város polgármesterét a vállalkozási szerződés felmondására,
3. a 16/2017. (I. 25.) önk.-i határozatot hatályon kívül helyezi.

*Határidő:* 2017. június 30.

*Felelős*: Dr. Bozsolik Róbert polgármester

*Határozatról értesül:* T-BAU Építőipari Zrt..

Bátaszéki KÖH városüzemeltetési iroda

Bátaszéki KÖH pénzügyi iroda

irattár